Document ID: 32006R0433

KOMISSION ASETUS (EY) N:o 433/2006,
annettu 15 päivänä maaliskuuta 2006,
asetuksen (ETY) N:o 1538/91 muuttamisesta siipikarjanlihan vesipitoisuutta valvovien vertailulaboratorioiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanlihan kaupan pitämisen vaatimuksista 26 päivänä kesäkuuta 1990 annetun neuvoston asetuksen (ETY) N:o 1906/90 (1) ja erityisesti sen 9 artiklan,
sekä katsoo seuraavaa:
(1)
Siipikarjanlihan kaupan pitämisen vaatimuksista annetun neuvoston asetuksen (ETY) N:o 1906/90 soveltamista koskevista yksityiskohtaisista säännöistä 5 päivänä kesäkuuta 1991 annetun komission asetuksen (ETY) N:o 1538/91 (2) 14 a artiklan 10 ja 12 kohdassa sekä 12 a kohdassa säädetään siipikarjanlihan vesipitoisuuden valvontaa suorittavien vertailulaboratorioiden toteuttamien tarkastusten tasoa ja toimia koskevista yksityiskohtaisista säännöistä.
(2)
Asetuksen (ETY) N:o 1538/91 14 a artiklan 14 kohdassa tarkoitettu Het Spelderholt -niminen yhteisön vertailulaboratorio ei voi enää jatkaa tehtäväänsä.
(3)
Vertailulaboratorioiden työstä saatu kokemus on osoittanut, että erillinen yhteisön vertailulaboratorio ei ole enää tarpeen. Sen sijaan näyttää olevan riittävää perustaa kansallisten vertailulaboratorioiden testaustoimien koordinointielin.
(4)
Siipikarjanlihan vesipitoisuutta valvovan koordinointielimen olisi koostuttava yhteisen tutkimuskeskuksen pääosastossa toimivan vertailumateriaalien ja mittausten tutkimuslaitoksen, maatalouden ja maaseudun kehittämisen pääosaston sekä kolmen kansallisen vertailulaboratorion edustajista.
(5)
Vertailumateriaalien ja mittausten tutkimuslaitoksen edustajan olisi toimittava asiantuntijaelimen puheenjohtajana ja nimitettävä kansalliset vertailulaboratoriot vuorotteluperiaatteella.
(6)
Asetuksen (ETY) N:o 1538/91 liitteessä VIII luetellaan kaikkien vertailulaboratorioiden nimet ja osoitteet. Useat jäsenvaltiot ovat ilmoittaneet komissiolle kansallisia vertailulaboratorioitaan koskevista muutoksista. Malta on toimittanut Maltan kansallisen vertailulaboratorion nimen ja osoitteen naapurijäsenvaltiossa. Sen vuoksi on tarpeen saattaa ajan tasalle eräiden vertailulaboratorioiden nimet ja osoitteet sekä lisätä luetteloon Maltan vertailulaboratorion nimi ja osoite.
(7)
Asetuksen (ETY) N:o 1538/91 liitteessä IX luetellaan yhteisön vertailulaboratorion ja kansallisten vertailulaboratorioiden tehtäviksi kuuluvat erityistehtävät. Siipikarjanlihan vesipitoisuutta valvovien vertailulaboratorioiden organisaatiorakenteen muutos olisi vahvistettava liitteessä IX.
(8)
Asetus (ETY) N:o 1538/91 olisi muutettava vastaavasti.
(9)
Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1538/91 seuraavasti:
1)
Muutetaan 14 a artikla seuraavasti:
a)
Korvataan 12 a kohdan toinen alakohta seuraavasti:
”Kansallisten vertailulaboratorioiden on toimitettava nämä tiedot 14 kohdassa tarkoitetulle asiantuntijaelimelle ennen kunkin vuoden 1 päivää heinäkuuta, jotta se voi suorittaa tarkemman arvioinnin ja käydä lähempää keskustelua kansallisten vertailulaboratorioiden kanssa näistä tiedoista. Havainnot on esitettävä hallintokomitealle lausuntoa varten asetuksen (ETY) N:o 2777/75 18 artiklan mukaisesti.”
b)
Korvataan 14 kohta seuraavasti:
”14. Siipikarjanlihan vesipitoisuutta valvova asiantuntijaelin toimii kansallisten vertailulaboratorioiden testaustoimien koordinointielimenä. Se koostuu komission ja kansallisten vertailulaboratorioiden edustajista. Asiantuntijaelimen ja kansallisten vertailulaboratorioiden tehtävistä sekä asiantuntijaelimen organisaatiorakenteesta säädetään liitteessä IX.”
2)
Korvataan liite VIII tämän asetuksen liitteellä I.
3)
Korvataan liite IX tämän asetuksen liitteellä II.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä maaliskuuta 2006.

Labels: 7
0
18
17